Държавен вестник, бр. 110, 2025 г., стр. 106

СТР.  106	
Д Ъ Р Ж А В Е Н  В Е С Т Н И К 	
БРОЙ  110
прецизност при извършване на задачите, умения за работа в екип, спазване на 
принципите на професионалната етика и култура на общуването. 
В промишлени условия специалистът участва в  подготовката на вода, въздух (за 
аеробни процеси), хранителни среди (включително преработка на субстрати до 
асимилируеми 
компоненти), 
биоагенти, 
оборудване 
и 
помещения. 
Извършва 
култивиране (пропагация), биотрансформации или биокатализ чрез биоагенти (ензими, 
микроорганизми, растителни и животински клетки и тъкани) в биореактори до краен 
продукт или ефект. Изолира и пречиства биопродукти, концентрира, формова, суши 
биопродуктите и др. В ежедневната си работа дозира, пълни, затваря, опакова, 
етикетира, палетизира, съхранява и експедира готовия продукт.  
Работата на специалиста обхваща анализ на качеството на суровини, на междинни 
и крайни продукти, подготвя стандартни и специфични разтвори, хранителни среди, 
микроскопски препарати и биоагенти. Спазва санитарно-хигиенните норми в 
производствените помещения и лаборатории. В биотехнологичните лаборатории и 
производства лицето спазва правилата и стандартите за работа със съответните 
материали и оборудване, санитарно-хигиенните изисквания и тези за работното облекло. 
Придобилият втора степен на професионална квалификация участва в 
провеждането на количествени и качествени анализи и изпитвания, като използва 
подходящи лабораторни методи и оборудване – със стандартни клетъчни култури при 
асептични условия за целите на качествения контрол, при изследвания за разработване 
на продукти и при производство в областта на биотехнологиите. Специалистът трябва да 
разбира принципите на работа на прибори, апарати, оборудване, да следи за тяхната 
техническа изправност и да работи безопасно с тях. Уменията да обслужва апаратурата и 
оборудването в съответното производство са важни за качественото изпълнение на 
трудовите дейности. Специалистът трябва да е в състояние да използва голямо 
разнообразие от методи за наблюдение върху биотехнологичните процеси и да 
предприема действия в зависимост от нивото на своята компетентност. 
За успешното упражняване на професията се изисква лицето, придобило втора 
степен 
на 
професионална 
квалификация 
по 
професията 
„Технологии 
в 
биопроизводствата“ да притежава добри знания по чужд език, умения за разчитане на 
техническа и технологична документация, знания за здравословните и безопасни условия 
на труд, знания и професионален подход към опазване на околната среда. 
2.2. Трета степен на професионална квалификация по професията 
Лицето, придобило трета степен на професионална квалификация по професията 
„Технологии в биопроизводствата“, работи с машини, апарати и уреди съобразно 
етапите и режимите на технологичната схема. Осъществява непрекъснат контрол и 
обслужване на работните процеси. Работата на специалиста с трета степен на 
професионална квалификация по професията „Технологии в биопроизводствата“ е 
свързана с приемане, подготовка и съхраняване на суровини, материали и биоагенти. 
Същите се прилагат в различни биопроизводства, водещи до получаване на традиционни 
или нови биопродукти с високо качество и добив или екологосъобразен биоефект 
(пречистване на води и др.). Придобилият трета степен на професионална квалификация 
може да провежда физични, химични, биохимични и микробиологични анализи в 
биопроизводствата, в индустриални области като химическата, хранително-вкусовата 
промишленост, в селското стопанство и в защита на околната среда.